କନକ ବ୍ୟୁରୋ : ପୂର୍ବ ଲଦାଖର ପ୍ରକୃତ ସୀମାରେଖା ନିକଟରେ ଚାଇନା ଓ ଭାରତ ମଧ୍ୟରେ ଉତ୍ତେଜନା ବଢିବାରେ ଲାଗିଛି । ଭାରତ ଓ ଚୀନ ମଧ୍ୟରେ ଶାନ୍ତି ଆଲୋଚନା ଉଦ୍ୟମ ବିଫଳ ହେବା ପରେ ଏବେ ଯୁଦ୍ଧ ଆଶଙ୍କା ଘନିଭୂତ ହେବାରେ ଲାଗିଛି । କିଛିଦିନ ତଳେ ଭାରତ ସୀମାରେ ଚାଇନା ୬୦ ହଜାର ସୈନ୍ୟ ଠୁଳ କରିଥିବା ଖବର ଆସିଥିବା ବେଳେ ଏବେ ଆଉ ପାଦେ ଆଗକୁ ଯାଇ ଚୀନ ଭାରତ ସୀମାରେ କ୍ଷେପଣାସ୍ତ୍ର ପରୀକ୍ଷା କରିଛି ।
ଏହି କ୍ଷେପଣାସ୍ତ୍ର ପରୀକ୍ଷା ବେଳେ ଲଦାଖର ପାହାଡ ଥରି ଉଠିଥିଲା । ଚାଇନାର ସରକାରୀ ଗଣମାଧ୍ୟମ ସଂସ୍ଥା ଗ୍ଲୋବାଲ ଟାଇମସ୍ ପକ୍ଷରୁ କୁହାଯାଇଛି ଯେ ଚାଇନା କୁରୁଥିବା ଯୁଦ୍ଧାଭ୍ୟାସରେ ୯୦ ପ୍ରତିଶତ ଆଧୁନିକ ଜ୍ଞାନ କୌଶଳରେ ନିର୍ମିତ ଅସ୍ତ୍ର ଶସ୍ତ୍ରର ବ୍ୟବହାର କରାଯାଉଛି । ଏହା ସହ ଚାଇନା କରୁଥିବା ଯୁଦ୍ଧାଭ୍ୟାସର ଏକ ଛୋଟ ଭିଡିଓ ଗ୍ଲୋବାଲ ଟାଇମ୍ସ ପକ୍ଷରୁ ଟ୍ୱିଟରରେ ଅପଲୋଡ କରାଯାଇଛି ।
